google/wiki40b huggingface dataset:
Bejt ha-Tfucot

Bejt ha-Tfucot (hebr. בית התפוצות‎, doslova Dom diaspóry, tiež Múzeum diaspóry, angl. Diaspora Museum alebo Beit HaTefutzot) je múzeum v meste Tel Aviv v Izraeli.

Geografia

Leží na severnom okraji Tel Avivu, v areáli Telavivskej univerzity blízko štvrti Ramat Aviv..

Popis múzea

Bolo otvorené roku 1978. Jeho zriadenie inicioval Nachum Goldmann, bývalý prezident Svetovej sionistickej organizácie. Cieľom inštitúcie je dokumentovať život Židov v diaspóre, teda v krajinách, kam boli Židia v posledných 2000 rokov rozptýlení. V roku 2005 prijal izraelský parlament (kneset) zákon, ktorý toto múzeum definuje ako ústrednú inštitúciu na tento účel (Národné centrum židovských komunít v Izraeli a vo svete). Riaditeľom múzea je Avino'am Armoni.
Altran

Aktivity

Spoločnosť Altran pomáha firmám pri ich inovačných procesoch, od  technologických správ, aplikovania základného výskumu, prípravy  industrializácie až po samotné výrobné procesy. Altran Group pôsobí hlavne v odvetviach automobilového, telekomunikačného a leteckého priemyslu na území viac ako 20 krajín Európy, Latinskej Ameriky, Spojených Štátov a Ázie.
Organizácia
Pôvodne bola spoločnosť Altran usporiadaná do 200 dcérskych spoločností, ktoré boli samostatné, mali operatívny manažment a vlastnú obchodnú stratégiu. Dnes má spoločnosť Altran 150 dcérskych spoločností. Od konca deväťdesiatych rokov pôsobí spoločnosť Altran v strednej a východnej Európe. Za účelom pokrytia potrieb tohto trhu boli v roku 2006 zriadené lokálne spoločnosti v Česku, Maďarsku, Poľsku, Rumunsku a na Slovensku. Oblasť strednej a východnej Európy sa zameriava hlavne na oblasť automobilového, elektronického a telekomunikačného priemyslu.

Altran Engineering Academy

Altran Engineering Academy (AEA) je medzinárodná súťaž v rámci technických riešení Formule 1. Účastníci predkladajú technické projekty, ktoré by pomohli zvýšiť bezpečnosť, spoľahlivosť alebo výkon v nasledovných oblastiach: aerodynamika, hnacie jednotky, pretekárske a testovacie inžinierstvo, dizajn a analýza, dynamika vozidiel, kontrolný systém a elektronika, výskum a vývoj materiálov, snímače a testovacia technológia. V roku 2007 sa po prvýkrát zúčastnili AEA krajiny strednej a východnej Európy a hlavnú cenu v Paríži získal inžinier z Česka.
Poráčsky potok

Poráčsky potok je potok na dolnom Spiši, v juhovýchodnej časti okresu Spišská Nová Ves. Je to ľavostranný prítok Slovinského potoka, meria 11,4 km a je tokom VI. rádu.
Preteká v severnej časti Volovských vrchoch, v podcelku Hnilecké vrchy, v časti Galmus. Pramení na severnom svahu Bukovca (1 126,7 m n. m.) v nadmorskej výške cca 1 010 m n. m. Najprv tečie na severoseverovýchod, esovito sa stáča a priberá najprv ľavostranný prítok zo severovýchodného svahu Holého vrchu (1 015,7 m n. m.), následne pravostranný prítok prameniaci južne od Suchého vrchu (808,1 m n. m.). Potom tečie na krátkom úseku na sever, zľava priberá krátky prítok prameniaci južne od obce Poráč, postupne sa stáča k východu a z ľavej strany priberá ďalšie dva krátke prítoky vznikajúce na území obce. Ďalej už pokračuje prevažne východným smerom, preteká Poráčskou dolinou a oddeľuje krajinársky hodnotné útvary, bralnaté Červené skaly na severe a masív Slovinskej skaly na juhu. V doline priberá postupne viaceré prítoky, najprv pri rekreačnej osade Poráčska Dolina pravostranný prameniaci severne od kóty 981,6 m a krátky ľavostranný prerezávajúci sa cez Červené skaly, potom pravostranný prítok spod Slovinskej hory (909 m n. m.), nasleduje ľavostranný prítok prameniaci pod sedlom Nad Sejkovou (tiež sa prerezáva cez Červené skaly a neďaleko chaty Čierny bocian ústi v nadmorskej výške 494,7 m n. m. do Poráčskeho potoka). Ďalej ešte priberá pravostranný prítok vznikajúci na juhovýchodnom svahu Matisovca (877,4 m n. m.) a krátky prítok prameniaci severovýchodne od vrchu Hŕbok (628,4 m n. m.). Napokon preteká obcou Slovinky, kde zľava priberá posledný prítok, z južného svahu Bielej skaly (926 m n. m.) a na okraji obce sa v nadmorskej výške približne 430 m n. m. vlieva do Slovinského potoka.
Ján Mráz (ekonóm)

Životopis

Pracovník KOS v Banskej Bystrici (1964-1967). Od roku 1967 pracovník KNV v Banskej Bystrici. Člen výboru Miestneho odboru Matice slovenskej v Banskej Bystrici (1968).
Saint-Victor-la-Rivière

Poloha

Obec má rozlohu 18,89 km². Najvyšší bod je položený 1 276 m n. m. a najnižší bod 780 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meroux

Poloha

Obec má rozlohu 8,85 km². Najvyšší bod je položený 406 m n. m. a najnižší bod 340 m n. m.

Obyvateľstvo

Počet obyvateľov obce je 811 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mareilles

Poloha

Obec má rozlohu 22,28 km². Najvyšší bod je položený 387 m n. m. a najnižší bod 270 m n. m.

Obyvateľstvo

Počet obyvateľov obce je 141 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pepita Haezrachiová

Pepita Haezrachiová, hebr. פפיטה האזרחי, ang. Pepita Haezrahi (* 1921 – † 1963) bola izraelská filozofka, ktorá videla vo filozofii úsilie po nedosiahnuteľnom, takže filozofia sa jej javí principiálne tragickou.
Oľga Paulinyová

Životopis

Vyštudovala na Vyššej dievčenskej škole maď. v Bratislave, vzdelanie si rozšírila samoštúdiom ruštiny a literatúry. Od roku 1922 žila v Banskej Bystrici na sklonku živova v Bratislave. Aktívna členka slov.kultúrnych, mládežníckych a ženských spolkov. Autorka lyrických a príležitostných básní, gratulačných veršov, dramatizácie Sládkovičovho Detvana.
Ratko Perić

Život

Narodil sa 2. februára 1944 v Tuku, ako syn Grga a Anice Perićových. Pokrstený bol 5. februára 1944 v kostole Najsvätejšej Trojice v Rovišće. Základnú školu navštevoval v Rotimlje a v Crnići. Roku 1959 vstúpil do kňazského seminára v Záhrebe, kde tiež v tomto meste študoval filozofiu. Roku 1965 odišiel študovať teológiu do Ríma. Na Pápežskej univerzite Urbaniana získal v júni 1969 s tézou „Rola kardinála Stepinaca vo vzťahoch medzi cirkvou a štátom“ licenciát. Dňa 13. apríla 1969 bol vysvätený na diakona. Na kňaza bol vysvätený 29. júna 1969 biskupom Petar Čule.
Po vysvätení pokračoval v štúdiu na Urbaniane, kde v roku 1971 získal doktorát. Stal sa profesorom histórie a gréčtiny na Gymnáziu v Dubrovníku. Ďalej bol profesorom ekumenickej teológie na Vrhbosňanskej teologickej katolíckej fakulte, východnej teológie na Katolíckej teolegickej fakulte v Záhrebe, ekumenickej teológie na Pápežskej univerzite Gregoriana v Ríme, eklesiológie a mariológie na Teologickom inštitúte v Mostare.
Roku 1979 sa stal rektorom Chorvátskeho pápežského seminára sv. Hieronyma.
Dňa 29. mája 1992 bol menovaný pápežom Jánom Pavlom II. biskupom koadjútorom diecézy Mostar-Duvno. Biskupské svätenie prijal 14. septembra 1992 z rúk kardinála Franja Kuharića a spolusvätiteľmi boli arcibiskup Josip Uhač a biskup Pavao Žanić.
V rokoch 1990 – 1995 bol konzultorom Kongregácie pre klérus, 1993 – 2003 konzultorom Kongregácie pre evanjelizáciu národov a 1995 – 2000 členom Pápežskej rady Cor Unum.
Dňa 24. júla 1993 nastúpil na miesto biskupa diecézy Mostar-Duvno. V tejto diecéze sa nachádza známe pútnické miesto Medžugorie. K otázke pravosti údajných međugorských zjavení má biskup Perić negatívny postoj.
Jamesonit

Charakteristika

Jamesonit vytvára ihlicovité kryštály, no môže mať celistvú až plstnatú podobu. Jeho farba a vryp sú tmavosivé. Jamesonit patrí k nepriehľadným minerálom a vyznačuje sa skleným leskom.

Vznik

Tvorí sa na hydrotermálnych žilách, spolu s ďalšími sulfidmi antimónu, olova a železa.

Poznávanie

Je rozpustný v kyseline chlorovodíkovej, na rozdiel od antimonitu sa horšie taví.

Výskyty na Slovensku

Banská Štiavnica, Betliar, Brezno, Dobšiná, Dolná Lehota, Dúbrava, Hodruša-Hámre, Jasenie, Medzev (Fichtenhubel), 
Medzibrod, Nižná Slaná, Poproč, Rožňava, Slovinky (Ostrý vrch – ložisko), Štós (Predné Porče ložisko), Zlatá Idka.
Plomion

Poloha

Obec má rozlohu 16,39 km². Najvyšší bod je položený 226 m n. m. a najnižší bod 132 m n. m.

Obyvateľstvo

Počet obyvateľov obce je 472 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Besse (Cantal)

Poloha

Obec má rozlohu 3,77 km². Najvyšší bod je položený 769 m n. m. a najnižší bod 559 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hauteville-sur-Fier

Poloha

Obec má rozlohu 4,9 km². Najvyšší bod je položený 524 m n. m. a najnižší bod 320 m n. m.

Obyvateľstvo

Počet obyvateľov obce je 836 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dohovor o ochrane ľudských práv a základných slobôd

Dohovor o ochrane ľudských práv a základných slobôd (neoficiálne aj Európsky dohovor o ľudských právach) je najdôležitejšou medzinárodnou ľudskoprávnou zmluvou na európskom kontinente, ktorá zabezpečuje dodržiavanie najdôležitejších práv človeka a zároveň obsahuje inštitucionálny rámec, ktorý umožňuje jednotlivcom efektívne sa brániť proti štátu, ak im tieto práva upiera.
Európsky dohovor vznikol na pôde Rady Európy. 4. 11. 1950 ho podpísali všetky členské štáty Rady Európy a do platnosti vstúpil 3. 9. 1953. K Dohovoru bolo neskôr prijatých 14 dodatkových protokolov.
Dohovor v znení protokolov sa skladá z troch hláv a 59 článkov.

Hlava II

Hlava II výrazne zmenená 11. dodatkovým protokolom, ktorá nesie názov Európsky súd pre ľudské práva, obsahuje procesné ustanovenia, ktoré umožňujú jednotlivcom domáhať sa ochrany práv obsiahnutých v Dohovore pred spomínaným Európskym súdom pre ľudské práva.

Hlava III

Hlava III Európskeho dohovoru obsahuje ustanovenia týkajúce sa územnej pôsobnosti Dohovoru, jeho ratifikácie a vstupu do platnosti, možnosti zmluvných strán vykonať výhrady k Dohovoru, vstupu do platnosti a iné.

Slovensko a Európsky Dohovor

Česká a Slovenská Federatívna Republika vstúpila do Rady Európy v roku 1992 a dohovor ratifikovala dňa 19. marca 1992. Dohovor bol následne uverejnený v Oznámení Federálneho ministerstva zahraničných veci č. 209/1992 Zb.
Česko-Slovensko pri prístupe k Európskemu dohovoru urobilo výhradu k čl. 5 a 6 Dohovoru, pokiaľ ide o disciplinárny trest väzenia vo vzťahu k vojakom. Dnes sa však už tento trest neudeľuje, preto výhrada urobená v roku 1992 už nie je platná.
Európsky dohovor sa pre Slovenskú republiku stal záväzným 1. januára 1993 a to aj napriek tomu, že po zániku Česko-Slovenska sa Slovensko musela o členstvo v Rade Európy opätovne uchádzať. Dodatkový protokol č. 11 bol uverejnený v Oznámení Ministerstva zahraničných vecí Slovenskej republiky č. 102/1999 Z.z.

Európska únia a Dohovor

Viaceré dokumenty Európskej únie odkazujú na Európsky dohovor. Všetky členské štáty Únie sú zároveň členmi Rady Európy a teda Dohovor je vo všetkých členských štátoch Únie záväzný. Pre samotnú Európsku úniu však Dohovor záväzný nie je. Zmenu by mohla priniesť Lisabonská zmluva, ktorá zaväzuje Európsku úniu aby pristúpila k Dohovoru o ochrane ľudských práv a základných slobôd. Nie sú však jednotné názory právnikov, či tým Európsky súd pre ľudské práva získa vecnú kompetenciu aj voči inštitúciám a ďalším orgánom EÚ a či sa teda občania Európskej únie budú môcť obracať na Európsky súd pre ľudské práva so sťažnosťami aj proti inštitúciám a orgánom Únie.
Bibliografický súpis

Bibliografický súpis (angl. bibliography) je usporiadaná množina bibliografických záznamov vydaná a/alebo uchovávaná v papierovej alebo digitalizovanej forme.
Andrej Alakša

Životopis

Roku 1930 maturoval na učiteľskom ústave v Leviciach. Roku 1957 študoval na Vyššej pedagogickej škole v Banskej Bystrici. V rokoch 1931-1945 učiteľ a riaditeľ ľudových škôl v Šumiaci a Valaskej, 1945-1948 predseda správnej komisie a neskôr predseda MsNV v Krupine, 1954-1959 riaditeľ prípravnej školy a súčasne vedúci Okresného pedagogického strediska, 1959-1960 inšpektor pre kultúru, 1960-1974 riaditeľ ZDŠ vo Zvolene. Po vypuknutí SNP npor. 1. čs. armády na Slov. v Brezne, zúčastnil sa na bojoch v priestoroch Poprad, Telgárt, Kráľova Lehota a Čertovica, po prechode SNP do hôr pokračoval v aktívnom odpore, zúčastnil sa na oslobodzovacích bojoch o Vrútky, Strečno, Žilinu a i. Jeho jednotka ako prvá z 1. čs. armádneho zboru prekročila slovensko-moravské hranice. Po oslobodení prispel k výstavbe vojnou poškodených miest a dedín, zaslúžil sa o rozvoj školstva. Roku 1948 podpredseda Okresného akčného výboru Národného frontu. Člen ÚV SPZP a FÚV ČSSZPB.
Fyzika

Fyzika (zo starogr. φυσικός (fysikos) = "prirodzený" a φύσις (fysis) = "príroda") je prírodná veda o transformáciách energie v časopriestore a o vlastnostiach jej foriem a prejavov, akými sú napríklad hmota, jej pohyb, náboj a tiež sila, ktorou hmota medzi sebou pôsobí. Predmetom fyziky je látka, pole a fyzikálne javy.
Vo všeobecnosti je úlohou fyziky analýza kauzálnej štruktúry prírody, smerujúca k pochopeniu ako sa svet a vesmír správa. Pojem 'vesmír' je definovaný ako všetko, čo fyzikálne existuje – celý časopriestor, všetky formy energie previazané s jeho štruktúrou, všetky základné prírodné konštanty a prírodné zákony zakódované do jeho štruktúry.
Fyzika je jednou z najstarších akademických disciplín pôsobiacich v ľudskej kultúre. Práva samostatnej vednej disciplíny získala počas vedeckej revolúcie v 16. storočí. Napriek tomu je v mnohých vedných oblastiach (napr. kvantová chémia alebo matematická fyzika) ťažké vymedziť hranice fyziky. 
Fyzikálne zistenia často ústia do novej technológie a  korešpondujú s ďalšími vedami, pričom najevidentnejšie je toto prepojenie s matematikou a filozofiou. Vývoj týchto disciplín fyziku tiež spätne ovplyvňuje.
Fyzici sa zaoberajú štúdiom správania a vlastností hmoty v najširšom zmysle slova – od subatomárnych častíc, z ktorých je všetko zložené (fyzika častíc), až po správanie sa vesmíru, ktoré nazývame kozmológia.
Fyziku z hľadiska historického rozdeľujeme na klasickú a modernú fyziku. Z hľadiska spôsobu štúdia prírodných javov potom na experimentálnu fyziku a teoretickú fyziku.
Napriek mnohým objavom v posledných štyroch storočiach, existuje rada nezodpovedaných otázok vo fyzike a veľa ďalších pohľadov k jej výskumu.

Albert Veľký

Fyzika je  podľa Alberta Veľkého náuka o pohybe a jeho prvej príčine.

Aristoteles

Fyzika je podľa Aristotela časť teoretickej filozofie,
ktorá skúma prírodu. Úlohou fyziky je uvádzanie jednotlivých javov pod také všeobecné pojmy a predstavy, ako je pojem nekonečnosti, priestoru, času a pohybu, ktoré možno poznať na základe skúmania podstaty vecí a na tomto základe pochopiť prirodzený beh sveta.

Stoicizmus

Fyzika podľa stoicizmu je jedna zo základných zložiek filozofie; fyzika je učenie o prírode, ontológia i teológia.

Teória a experiment

Miera rozlišovania medzi teóriou a experimentom je vo fyzike vyššia než vo väčšine ostatných vied. Teoretickí fyzici pracujú na formulácii konzistentných matematických modelov, ktoré sú v súlade s predchádzajúcimi experimentmi a predpovedajú nové experimentálne overiteľné výsledky, ktoré by za teóriou určených podmienok mali prejavovať tendenciu nastať. Experimentálni fyzici sa odkazujú na experimentálne zistenia, pri vytváraní modelov sveta pracujú s obmedzenou presnosťou meracích prístrojov a experimentálne overujú pravdivosť teoretických modelov, pričom takouto cestou prichádzajú často k novým pozorovaniam. Fyzici pracujúci na zosúlaďovaní teórie a experimentu sa často nazývajú fenomenológovia.
Železná Breznica

Polohopis

Obec leží v severozápadnej časti zvolenského okresu. Väčšiu časť územia zaberá Turovské predhorie, ktoré je súčasťou Kremnických vrchov. Severne od obce v Kremnických vrchoch sa nachádza Národná prírodná rezervácia Mláčik, ktorá bola v roku 1982 vyhlásená za štátnu prírodnú rezerváciu.

Dejiny

V 15. storočí obec patrila k panstvu Dobrá Niva, ktoré sa vyčlenilo zo Zvolenského panstva po vybudovaní hradu. Názov Železnej Breznice, situovanej v blízkosti banských miest prezrádza, že už v 15. storočí predstavovala významné stredoslovenské železorudné stredisko. Väčšina jej obyvateľov bola zamestnaná v baniach a hutách a tiež sa živili výrobou uhlia.
Brúsenie (strojárstvo)

Brúsenie je technológia obrábania strojných súčiastok a materiálov, pri ktorej sa materiál odoberá geometricky nedefinovateľnými reznými klinmi brúsneho kotúča, ktoré oddeľujú častice povrchových vrstiev obrobkov brúsnym zrnami uloženými v spojive, na nosnom nástroji alebo voľne. Brúsiť je možné každý materiál ktorý je schopný vytvárať triesku.

Technológia

Podstatou každej metódy brúsenia je úber brúsnym zrnom ako efekt účinku brúsneho zrna na obrábaný materiál. Brúsne zrno chápeme ako rezný nôž, ktorý má náhodnú geometriu a orientáciu. Pri brúsení sa materiál odoberá z obrobku tvrdými brúsnymi zrnami brusiva brúsiaceho kotúča pri rezných rýchlostiach 30 až 80 m.s⁻¹. Veľké rezné rýchlosti sú potrebné preto, aby brúsne zrná, ktoré majú vždy negatívny uhol čela, dobre odoberali triesky. Brúsenie sa v princípe zhoduje s frézovaním, rozdiel je však vo veľkosti triesok, ktoré sú pri brúsení nepomerne menšie - 0,0001 - 0,002 mm². Proces brúsenia prebieha za špecifických podmienok - pri brúsení pôsobí intenzívna plastická deformácia v orezávanej vrstve, dochádza k vysokej intenzite trenia pričom sa vyvíja značné množstvo tepla. Okamžitá teplota v zóne rezania dosahuje až 1500°C. Takáto vysoká lokálna teplota môže spôsobiť prehriatie materiálu, oduhličenie povrchu, vznik trhlín a zmenu štruktúry povrchu. Časť triesky sa taví a z miesta rezu odchádza vo forme roztavených mikrokvapiek. Aby sa zabránilo nepriaznivým tepelným účinkom, musí sa brúsený povrch intenzívne chladiť chladiacou kvapalinou.
Brúsny proces prebieha pri rezných rýchlostiach 30 až 80 m.s⁻¹, teda pri otáčkach brúsiaceho vretena 2000 až 100000 min⁻ˡ. Akosť povrchu a jeho presnosť sú oproti bežnému trieskovému obrábaniu väčšie. Pri silovom brúsení musí do miesta styku kotúča s materiálom pritekať mnoho reznej kvapaliny pod vysokým tlakom (až 3 MPa). S výhodou sa využíva prívod chladiacej kvapaliny vnútrajškom kotúča.
Archie

Archie je služba alebo nástroj, ktorý zbiera, indexuje a poskytuje informácie (napr. o dostupných súboroch z FTP). Cieľom bolo nájsť dostupné súbory a zjednodušiť tak ich vyhľadávanie.
Pokladá sa za prvý internetový vyhľadávací nástroj. Vznikol v roku 1990 keď ho vytvorili študenti Alan Emtage, Bill Heelan, a J. Peter Deutsch na McGill University v Montreale.
Brie (Charente)

Poloha

Obec má rozlohu 34,05 km². Najvyšší bod je položený 167 m n. m. a najnižší bod 67 m n. m.

Obyvateľstvo

Počet obyvateľov obce je 3 878 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyšívanie (ozdobovanie)

Vyšívanie je ozdobovanie (spravidla tkaniny alebo kože) stehmi, ozdobné šitie, resp. takéto zhotovovanie niečoho. Výšivka (alebo zriedkavo vyšívanie) je ozdoba vzniknutá vyšívaním alebo vec s takouto ozdobou.
Vyšívanie sa dá robiť ručne alebo na stroji. Pri ručnom vyšívaní je plátno alebo koža, na ktoré sa vyšíva, uchytené v špeciálnom ráme. Namiesto ihly, najmä ak je podkladový materiál hrubší, sa dá používať aj bodec. Najčastejším podkladovým materiálom pre vyšívanie je plátno alebo koža. Výsledkom vyšívania je ozdoba napríklad na blúzke, obruse, prestieraní alebo na inom druhu textilu či kože. Ozdobou môže byť aj logo.
Najznámejšie sú výšivky ľudové. Ich typickou vlastnosťou je prírodná farebnosť a krása vzorov.

Dejiny

Najstaršie doklady siahajú až do neolitu. Spočiatku sa uplatňovala najmä na cirkevných textíliách. Panské odevy ňou začali ozdobovať asi v 16. a 17. stor. V Uhorsku si ľudová výšivka našla svoje miesto aj medzi slovenskými ženami a to asi až v 18. a 19. stor. Vznik továrenského druh výšivky sa datuje do obdobia na rozhraní 18. a 19. storočia.

Miestne štýly vyšívania

Podľa miesta odkiaľ výšivka pochádza poznáme výšivky šarišské, spišské, zemplínske, trnavské, piešťanské, čatajské, čičmianske, detvianske, horehronská a podobne. Literatúra ako odborníkov na výšivky uvádza A. Kmeťa, P. Socháňa, K. Medveckého a D. Kardošovú.
Laives (Saône-et-Loire)

Poloha

Obec má rozlohu 12,62 km². Najvyšší bod je položený 331 m n. m. a najnižší bod 177 m n. m.

Obyvateľstvo

Počet obyvateľov obce je 997 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Darola

Životopis

Prvý profesionálny pracovník-zoológ na Slovensku. Podieľal sa na mnohých celoslovenských výskumoch, výsledky publikoval v odbornej tlači. Autor publikácie Ochrana živočíšstva v Stredoslovenskom kraji. Pracovník Krajskej pamiatkovej starostlivosti a ochrany prírody v Banskej Bystrici (1963 – 1988); člen muzeálnej rady a ďalších poradných orgánov Stredoslovenského múzea v Banskej Bystrici, výskumník a darca prírodovedných zbierok. Predseda Stredoslovenskej odbočky Slovenskej zoologickej spoločnosti v Banskej Bystrici (od 1975); podieľal sa na výskume okolia Banskej Bystrice.
Hermanovské skaly

Opis

Príťažlivé skalné útvary vo vulkanitoch vznikali zvetrávaním, eróziou a inými fyzikálnymi procesmi menej odolných hornín. Odolnejšie časti ostali relatívne celistvé a vystúpili na povrch vo forme dnešných skalných útvarov, vytvárajúcich rôzne zaujímavé tvary, ostré hrebene.
Hniezdia tu viaceré druhy vzácnych dravých vtákov. Chránená je aj jašterica múrová, ktorá tu má bohatý výskyt. Na exponovaných skalných stenách rastú viaceré druhy vzácnych rastlín, ktoré vytvárajú typické spoločenstvá tohto príťažlivého reliéfu. Hermanovské skaly sú prírodnou rezerváciou. Nachádzajú se v katastrálnom území obce Hermanovce nad Topľou v okrese Vranov nad Topľou v Prešovskom kraji. Územie bolo vyhlásené v roku 1980 na rozlohe 33,0700 ha. Ochranné pásmo nebolo určené.

Prístup

Prístup k skalám je po značenom chodníku z Hermanoviec nad Topľou.
Emilia Clarková

Životopis

Narodila sa v Londýne a vyrástla v Berkshire. Jej otec bol divadelný zvukový technik, jej matka je podnikateľka a mladší brat študuje politiku. Jej záujem o hranie začal keď mala tri roky a videla muzikál Show Boat, na ktorom v tej dobe pracoval jej otec. Študovala na školách St. Edward 's (2000-2005) a Rye St Antony, kým išla študovať na Drama Centre London, ktoré absolvovala v roku 2009.

Kariéra

Spočiatku sa objavovala v školských divadelných hrách, v dvoch na St. Edwards, v desiatich na Drama Centre London, v divadelnej hre Sense v uvedení od spoločnosti Company of Angels a v reklame pre Samaritans. Jej prvé televízne role boli Saskia Mayer v epizóde seriálu Doctors a Savannah vo filme Trias útočí. Časopis Screen International ju menoval ako jednu z „britských hviezd zajtrajška“.
V roku 2010 bola obsadená ako Daenerys Targaryen do fantasy seriálu z produkcie HBO, Game of Thrones, ktorý je založený na knižnej sérii Pieseň ľadu a ohňa od Georgea R. R. Martina. Bola obsadená ako náhrada za inú britskú herečku Tamzin Merchant, ktorá bola nahradená z nezverejnených dôvodov. Seriál sa začal vysielať v apríli 2011, získal pozitívne recenzie a bol rýchlo obnovený aj pre druhú sériu. Za svoje stvárnenie Daenerys v roku 2011 získala EWwy Award pre najlepšiu herečku vo vedľajšej úlohe v dramatickom seriáli a v roku 2013 bola v rovnakej kategórii nominovaná na cenu Emmy.
V roku 2013 si zahrala v novom celovečernom filme s názvom Spike Island, pomenovanom po mieste, kde sa konal v 1990 koncert The Stone Roses.
V marci 2013 stvárnila hlavnú úlohu Holly Golightly v broadwayskom uvedení Capoteho novely, Raňajky u Tiffanyho. Hra mala premiéru 4. marca a derniéru 21. apríla.
V máji 2013 bolo oznámené, že sa objaví po boku Jamesa Franca vo filme Garden of Last Days, ale film sa nezačal produkovať. V roku 2013 bola Clarková obsadená ako Sarah Conor vo filme Terminator Genisys, ktorý vyšiel v roku 2015.

Osobný život

V septembri 2012 bolo oznámené, že Clarková chodí s hercom Sethom MacFarlane. Dňa 20. marca 2013 bolo oznámené, že svoj vzťah ukončili.
Metamatematika

Metamatematika je metateória matematiky; študuje vlastnosti formálnych systémov a kalkulov, ako bezrozpornosť, úplnosť a i.
Termín metamatematika zaviedol David Hilbert v súvislosti so svojou koncepciou základov matematiky.